**BRUKERS ANSVAR**

**Spesielle aktsomhetsregler for bruk, ladding og oppbevaring av LiPo/LiFe/LiIon batterier**  
Ovenfornevnte batterier kan selvantenne uten foranledning og må derfor behandles som særlig brann og eksplosjonsfarlig gods. Slike batterier må ALDRI oppbevares og lades på brannfarlige steder, eller lades uten tilsyn, selv på brannsikre steder. Alle batterier er grundig sjekket, både teknisk og fysisk, før de sendes til kunde. Det er kundens ansvar å sjekke at batterier mottas uten skader. Herunder også transportskade. Fysisk skadde batterier MÅ behandles som ekstremt brann- og eksplosjonsfarlige, aldri tas i bruk, men sikres forsvarlig og innleveres for destruksjon. Batterier må ALDRI hverken lades eller tappes med høyere strømverdi enn angitt. Hvis intet annet er angitt, så må de kun lades med 1C. Dvs at et 1000 mAh batteri må aldri lades med mer enn 1 ampere. Slike batterier må ALDRI hverken stikkes hull på, forsøke åpnes, kortsluttes eller loddes på. Slike batterier må ALDRI benyttes av barn under 15 år uten under tilsyn av en voksen ansvarlig person. Bruker plikter å sette seg inn i og følge alle gitte forsiktighetsanvisninger på advarsler, i bruksanvisninger, brukermanualer og opplyst om flere steder på vår webshop og i våre salgsbetingelser. Batterier må alltid lagres på et brannsikkert sted som har en temperatur på 5 – 20 grader Celsius og en lagringsspenning på ca 3,8 volt pr celle. Lithium batterier må aldri lades ut til under 3,3 volt pr celle. Brudd på dette kan medføre straffeansvar og eller avkortet eller helt bortfall av forsikring. Bruker er fullt ut ansvarlig for bruk, oppbevaring og ladding av slike batterier og annet relatert tilkoblet utstyr som ladere, regulatorer, motorer, måleinstrumenter etc. I det et batteri tas i bruk så bortfaller alt leverandøransvar, siden leverandør, dvs selger, har ingen mulighet til å kontrollere om et batteri blir ladet, brukt, oppbevart og behandlet korrekt. Enhver fysisk eller elektrisk endring, modifisering, herunder lodding, bytting av plugg, medfører at alt leverandøransvar opphører umiddelbart. Særlig softcase batterier MÅ monteres på et helt slett mykt underlag uten noen skarpe kanter og sikres med brede myke stropper som ikke avsetter merker i batteriet. Evt kan heftebånd brukes i hele batteriets lengde og bredde. Likevel er det en fordel å sikre det i tillegg med myke brede fleksible stropper. Alternativt kan det brukes en polstret batteriboks. Husk god lufting! Dette er brukers fulle og hele ansvar blir utført forsvarlig. Et batteri må ALDRI ladet rett etter bruk før dets temperatur er sunket til vanlig romtemperatur. Retur aksepteres ikke på brukte batterier. Produsent eller selger kan aldri holdes ansvarlig for uansvarlig bruk i strid med disse retningslinjer eller skade forvoldt av slike batterier og relatert utstyr.

Modell Hobby AS

Org nr: 915 125 948